ক্রিকেটের পাশাপাশি ফুটবল খেলায়ও সিদ্ধহস্তের অধিকারী ছিলেন হ্যারি হাওয়েল। উভারহ্যাম্পটন ওয়ান্ডারার্স, স্টোক, পোর্ট ভেল, সাউদাম্পটন, নর্থফ্লিট, অ্যাক্রিংটন স্ট্যানলি ও ম্যান্সফিল্ড টাউনের পক্ষে পেশাদারী পর্যায়ের ফুটবল খেলায় অংশ নিয়েছেন তিনি।

প্রথম বিশ্বযুদ্ধ চলাকালীন বারস্লেম সুইফটস ও ওল্ভারহ্যাম্পটন ওয়ান্ডারার্স দলের পক্ষে ফুটবল খেলায় অংশ নিয়েছেন। এছাড়াও, স্টোক ও পোর্ট ভ্যালের পক্ষে অতিথি খেলোয়াড় হিসেবে অংশ নিতেন। স্টোকসের সদস্য থাকাকালে ১৯১৬-১৭ ও ১৯১৭-১৮ মৌসুমে ৫৭ খেলায় অংশ নিয়ে ৪২ গোল করেন। ৯ এপ্রিল, ১৯১৭ তারিখে ভিক্টোরিয়া গ্রাউন্ডে ম্যানচেস্টার সিটির বিপক্ষে হ্যাট্রিক করেন। ঐ খেলায় তার দল ৫-০ গোলে জয় পায়। এরপর ১৬ মার্চ, ১৯১৮ তারিখে আবারো হ্যাট্রিক কর্ম সম্পন্ন করেন। বার্নলির বিপক্ষে খেলায় তার দল ৯-০ গোলে জয়লাভ করে। অতিথি খেলোয়াড় হওয়া সত্ত্বেও পোর্ট ভ্যালের পক্ষে সর্বোচ্চ গোলকারীর ভূমিকায় অবতীর্ণ হয়েছিলেন। ১৯১৮-১৯ মৌসুমে এগারো খেলায় অংশ নিয়ে নয় গোল করেছিলেন তিনি।

১৯১৯ সালের গ্রীষ্মে ওল্ভসে ফিরে আসেন ও পরবর্তীতে সাউদাম্পটনের পক্ষে খেলার জন্যে চুক্তিবদ্ধ হন। তবে, একাদশ দলের পক্ষে কোন খেলায় অংশ নিতে পারেননি। ফুটবল লীগে ওল্ভসের পক্ষে সর্বমোট ৩৮টি ও অ্যাক্রিংটন স্ট্যানলির পক্ষে তিনটি খেলায় অংশ নেন।

দেহাবসান
প্রথম-শ্রেণীর ক্রিকেট
আন্তর্জাতিক ক্রিকেট
ফুটবলে অংশগ্রহণ